wickkiey/tamil-wikipedia-chunked huggingface dataset:
# நவாபு அல்-அகுமது அல்-ஜாபிர் அல்-சபா

## குவைத்தின் அமீர்

29 ஜனவரி 2006 அன்று குவைத் தலைமையில் சைகு சபா அல்-அகுமத் அல்-ஜாபிர் அல்-சபா பதவியேற்றவுடன் அதிகாரப்பூர்வமாக சைகு நவாப்பை முடிக்குரிய இளவரசராக நியமித்து 2006 பெப்புருவரி 7 அன்று அமீரிய ஆணை வெளியிடப்பட்டது,.
# நவாபு அல்-அகுமது அல்-ஜாபிர் அல்-சபா

## தனிப்பட்ட வாழ்க்கை

சைகு நவாப் சுலைமான் அல்-ஜாசிம் அல்-கானிமின் மகள் சரீபா சுலைமான் அல்-ஜாசிம் அல்-கானிமை மணந்தார். இவர்களுக்கு நான்கு மகன்களும் ஒரு மகளும் உள்ளனர்.
# உபோல் ரத்தனா

**இளவரசி உபோல் ரத்தனா** (Princess Ubol Ratana) (பிறப்பு 5 ஏப்ரல் 1951) இவர் தாய் அரச குடும்பத்தின் உறுப்பினர் ஆவார். இவர் மன்னர் பூமிபால் அதுல்யாதெச் மற்றும் ராணி சிறிக்கித் ஆகியோரின் மூத்த மகளாவார். மேலும், வச்சிரலோங்கோன் மன்னரின் மூத்த சகோதரியாவார்.  
1972 ல், அமெரிக்க குடிமகன் பீட்டர் லாட் ஜென்சன் என்பவரை திருமணம் செய்துகொண்டு அமெரிக்காவில் குடியேறினார். இந்தச் செயல்முறையால் இவரது அரச தலைப்பை இழந்தார். இந்த இணை 1998 இல் விவாகரத்து பெற்றது. அதன்பிறகு இவர் தனது அரச கடமைகளை நிறைவேற்ற தாய் அரசவைக்கு மீண்டும் திரும்பினார். அரச குடும்ப பாணி போல் இல்லாமல், இளவரசி உபோல் ரத்தனா என ஆங்கில பாணியில் உள்ளார்.  
2001 ஆம் ஆண்டில், விவாகரத்தைத் தொடர்ந்து வந்த ஆண்டுகளில் தொடர்ச்சியான வருகைகளுக்குப் பிறகு இவர் நிரந்தரமாக தாய்லாந்து திரும்பினார். உடனடியாக, இவர் பல விழாக்களில் கலந்துகொண்டு தனது அரச கடமைகளை நிறைவேற்றத் தொடங்கினார். பின்தங்கியவர்களின் வாழ்க்கைத் தரத்தை மேம்படுத்துவதில் கவனம் செலுத்தும் பல தொண்டு அடித்தளங்களை இவர் தொடங்கினார்.  
பிப்ரவரி 2019 இல், "முன்னெப்போதுமில்லாத" நடவடிக்கையாக, 2019 பொதுத் தேர்தலில் தாய்லாந்து பிரதம மந்திரி வேட்பாளராக இவர் அறிவிக்கப்பட்டார். தாய் ரக்ஸா சார்ட் கட்சியின் வேட்பாளராக போட்டியிட்டார். அதே நாளின் பிற்பகுதியில், இவரது தம்பி தாய்லாந்து மன்னர் வச்சிரலோங்கோன் அவசரகால அரச ஆணையை வெளியிட்டார். இவரது வேட்புமனு "பொருத்தமற்றது" என்றும், "அரசியலமைப்பிற்கு விரோதமானது" என்று கூறப்பட்டது. பின்னர் தாய்லாந்தின் தேர்தல் ஆணையம் இவரை பிரதமர் பதவிக்கு போட்டியிட தகுதியற்றது எனக் கூறி, முறையாக இவரது வேட்புமனுவை முடிவுக்கு கொண்டுவந்தது.
# உபோல் ரத்தனா

## ஆரம்ப கால வாழ்க்கை

பூமிபால் அதுல்யாதெச் மற்றும் ராணி சிறிகித் ஆகியோரின் மூத்த குழந்தையாக ஏப்ரல் 5, 1951 அன்று சுவிட்சர்லாந்தின் லோசான் நகரில் உள்ள கிளினிக் டி மாண்ட்சோயிஸில் பிறந்தார்.  
உபோல் ரத்தனா என்பது இவரது அரசப் பெயரின் ஒரு பகுதியாகும். இதற்கு "கண்ணாடி தாமரை" என்று பொருள்படும். இவரது பெற்றோர் இவருக்கு "பே" என்று செல்லப்பெயர் சூட்டினர். இவரது குடும்பத்தில் இவர் பை யிங் என்று அழைக்கப்படுகிறார். ஊடகங்களிலும் பொதுவாக தாய் மக்களாலும், இவர் "துங்க்ரோம் யிங்" என்று அழைக்கப்படுகிறார். இது ஒரு ஆதிக்க ராணியின் மகளை அடையாளம் காணும் தலைப்பாகும்.  
இவர் தாய்லாந்து திரும்பி, துசித் அரண்மனையின் ஆம்போர்ன் சாத்தான் குடியிருப்பு மண்டபத்தில் தங்கினார். முதல் மாத பிறந்தநாள் விழாவின் அரச கொண்டாட்டத்தில் இவரது தந்தையால் இவர் "மரியாதைக்குரிய இளவரசி" என்று அழைக்கப்பட்டார்.  
இவர் மன்னர் பூமிபாலின் விருப்பமான குழந்தையாக இருந்தார். ஏனெனில் இவர் கவர்ச்சியானவராகவும், கல்வியாளராகவும் மேலும், விளையாட்டுகளில் சிறந்தும் விளங்கினார். ஆனால் இவரது சகோதரர் வச்சிரலோங்கோன் அவ்வாறில்லை. மன்னர் இவருடன் டென்னிசு, பூப்பந்தாட்டம் போன்ற விளையாட்டுகளை விளையாடுவதை மிகவும் ரசித்தார்.  
பாங்காக்கில் நடைபெற்ற 1967 தென்கிழக்கு ஆசிய தீபகற்ப விளையாட்டுப் போட்டிகளில் (இன்று "தென்கிழக்கு ஆசிய விளையாட்டுக்கள்" என்று அழைக்கப்படுகிறது) அரசனும் இளவரசியும் ஓகே டிங்கி படகோட்டப் பிரிவில் போட்டியிட்டு தாய்லாந்திற்கான தங்கப் பதக்கங்களை வென்றனர்.  
தங்கம் ஒலிம்பிக் தங்கப்பதக்கம் வென்ற ஒரு நோர்வே மன்னரைப் போலவே, மன்னர் பூமிபாலும் விளையாட்டில் சிறந்து விளங்க வேண்டும் என்று விரும்பினார். போட்டிகள் ஏர் தலைமை மார்ஷல் டேவி சுல்லசாப் என்பவரால் ஒருங்கிணைக்கப்பட்டது. பந்தயத்தின் போது, இளவரசி முன்னேறிச் சென்று கொண்டிருந்தார். அரசன் பின்னால் பின்தங்கியிருந்தார். இது அரசனது கௌரவத்தை கெடுக்கும் என்று டேவி அஞ்சினார். ஆனால் இறுதியில் மன்னர் பந்தயத்தை வென்றார். தந்தையும் மகளும் பதக்கத்தைப் பகிர்ந்து கொண்டனர். இளவரசி அவர்களின் விருப்பத்திற்கு இணங்க மறுத்துவிட்டார்; சூலை 25, 1972 இல், இவர் ஜென்சனை மணந்தார்.  
பால் எம் ஹேண்ட்லி என்பார் எழுதிய மன்னர் பூமிபாலின் சுயசரிதையின் படி, மன்னர் இவர் மீது கோபமடைந்து, இவரது அரச பட்டத்தை பறித்தார் எனத்தெரிகிறது.
- மதியிறுக்கம் கொண்ட குன் பூமி ஜென்சன் (அன்பாக குன் பூம் என்று அழைக்கப்பட்டார்) (16 ஆகத்து 1983 - 26 டிசம்பர் 2004), 2004 இந்தியப் பெருங்கடல் பூகம்பம் மற்றும் சுனாமியில் இறந்தார். ஆட்டிசம் மற்றும் பிற கற்றல் குறைபாடுகள் உள்ள குழந்தைகளுக்கு உதவுவதற்காக இளவரசி உபோல் ரத்தனா இவரது நினைவாக குன் பூம் அறக்கட்டளையை நிறுவினார்.
- பூ யிங் சிரிகிட்டியா மாய் ஜென்சன் (பிறப்பு: மார்ச் 18, 1985) வரலாற்றில் பட்டம் பெற்றார்.  
இளவரசி அமெரிக்காவில் தங்கியிருந்தபோது, இவரது தாயாரும் (ராணி சிறிகித்) பிற அரச குடும்பத்தின் மற்ற உறுப்பினர்களும் அடிக்கடி வருகை தந்தனர். இவரும் தனது கணவருடன் தாய்லாந்திற்கு தனது பெற்றோரையும், அரச குடும்பத்தைச் சேர்ந்த மற்றவர்களையும் சந்திக்கச் சென்றார். இவர் 1980, 1982, 1987, 1992 மற்றும் 1996 ஆம் ஆண்டுகளில் தாய்லாந்து வந்தார். 2001 இல் நிரந்தரமாக திரும்புவதற்கு முன்பு பல குடும்ப நிகழ்வுகளில் பங்கேற்றார். தொடங்கினார். 2019 ஆண்டின்படி இந்த அறக்கட்டளை தாய்லாந்து முழுவதும் 31 மில்லியனுக்கும் அதிகமான உறுப்பினர்களைக் கொண்டுள்ளது. தாய்லாந்தின் தேசிய ஒளிபரப்புச் சேவையான என்.பி.டி.யில் "டால்க் டு பிரின்சஸ்" என்ற தொலைக்காட்சி நிகழ்ச்சியை இவர் தொகுத்து வழங்குகிறார். அதில் இவர் தனது போதைப்பொருள் எதிர்ப்புப் பணியின் நோக்கங்களை ஊக்குவிக்கிறார்.
# உபோல் ரத்தனா

## திரைப்பட வாழ்க்கை

2003 ஆம் ஆண்டில், இவர் கசட்டியா என்ற தாய் நாடகத் தொடரில் நடித்தார். 2006 ஆம் ஆண்டில் இவர் "பிளாய்காம்பேட்ச்" என்ற புனைப்பெயரில் எழுதிய நாடகத் தொடரான அனந்தலாய் என்ற பாத்திரத்தில் நடித்தார். 2011 இல், இளவரசியும், இவரது மகள் பிளாய்பைலின் ஜென்சனும் *டாவோ லாங் பா, புபா சி-என்ஜென்* என்ற படத்தில் நடித்தனர்.
# உபோல் ரத்தனா

## அரசியல் வாழ்க்கை

2019 பொதுத் தேர்தலில் தாய்லாந்தின் முன்னாள் பிரதம மந்திரி தாக்சின் என்பவரின் தாய்லாந்து ரக்ஸா சார்ட் கட்சியின் பிரதமர் வேட்பாளராக இவர் போட்டியிடுவார் என்று அறிவிக்கப்பட்டது. இது முன்னார் இவ்வாறில்லாமல் "வியக்க வைக்கும்" நடவடிக்கை என்று பேசப்பட்டது. ஏனெனில் அரச குடும்பம் ஒருபோதும் தேர்தலில் நேரடியாக ஈடுபடுவதில்லை. அரச குடும்ப உறுப்பினர்கள் வெளிப்படையாக அரசியலில் பங்கேற்கக்கூடாது என்ற அடிப்படையில் இவரது வேட்புமனுவை இவரது சகோதரர் மன்னர் பத்தாம் ராமா இரத்து செய்தார். மன்னரின் அற்விப்பிக்குப் பிறகு, தாய் ரக்ஸா சார்ட் கட்சி இவருக்கான ஆதரவை திரும்பப் பெற்றது. அரச ஆணையை மேற்கோள் காட்டி தேர்தல் ஆணையம் இவரை தகுதி நீக்கம் செய்தது.
# உத்கல பிராமணர்

**உத்கல பிராமணர்** (*Utkala Brahmin*) எனப்படுவோர் இந்தியாவின் இந்து பிராமணர்களின் உட்பிரிவினர் ஆவர். உத்கல பிராமணர்கள் ஐந்து பஞ்ச கௌடர் பிராமண சமூகங்களில் ஒன்றாக குறிப்பிடப்பட்டுள்ளனர். இச்சமூகத்தினரின் ஒடியா மொழியை தாய்மொழியாகக் கொண்டோராவர்.
புரி ஜெகன்நாதர் கோயிலின் வரலாற்று பராமரிப்பாளரும் பூசகரும் இச்சமூகத்தினர் சேர்த்தவர்கள் ஆவார். இவர்கள் ஒடிசா மாநிலத்தில் அதிக அளவில் வசிக்கின்றனர்.
# முப்புளோரோமெத்தில் ஐசோசயனைடு

**முப்புளோரோமெத்தில் ஐசோசயனைடு** (Trifluoromethylisocyanide) என்பது CF<sub>3</sub>NC என்ற மூலக்கூற்று வாய்ப்பாட்டை உடைய வேதியியல் சேர்மம் ஆகும். இது ஒரு ஐசோசயனைடு மற்றும் ஃபுளோரோகார்பன் ஆகும் . -80°செல்சியசு என்ற கொதிநிலைக்கு கீழே உள்ள வெப்பநிலையில் கூட பலபடியாக்கல் ஏற்படுகிறது. அணைவு வேதியியலில் ஒரு ஈந்தணைவியாக, இந்த சேர்மமானது கார்பன் மோனாக்சைடு போலவே செயல்படுகிறது.  
முப்புளோரோ அசிட்டோன்நைட்ரைல் (CF<sub>3</sub>CN) சேர்மமானது முப்புளோரோமெத்தில் ஐசோசயனைடு சேர்மத்திற்கான ஒரு மாற்றியமாகும். வழக்கமானதைப் போலவே நைட்ரைலும் மிகவும் நிலையானது.
# அலி மெக்

**அலி மெக் (Ali Mech)** ஓர் 12ஆம் நூற்றாண்டில் வாழ்ந்த (தற்போதை அசாம் மாநிலம்) பழங்குடி மக்களின் தலைவர் ஆவார். இவர் அசாமின் கசாரி பகுதியின் மெக் பழங்குடி மக்களை சேர்ந்தவர். இவர் கில்ஜி திபெத்<nowiki/>தின் மீது படையெடுத்த போது உதவியாக இருந்தார். ஆனால் அந்த படையெடுப்பு தோல்வியடைந்தது.  
இவர் 1205 ஆம் ஆண்டு இஸ்லாம் மதத்தை ஏற்றார். இவர் தான் அசாமில் இஸ்லாம் மதத்தை ஏற்ற முதல் நபர் என்று சொல்லப்படுகிறது. இவர் தேஷி என்ற முஸ்லிம் மக்கள் இனத்தின் நிறுவனராக கருதப்படுகிறார்.
# முப்படைச் சேவைகளுக்கான தேர்வு வாரியம்

**முப்படைச் சேவைகளுக்கான தேர்வு வாரியம்** (**Services Selection Board** (**SSB**) இந்திய இராணுவத்தின் முப்படைகளுக்குமான அதிகாரிகளை ஒன்றிய அரசுப்பணியாளர் தேர்வாணையத்தின் எழுத்துத் தேர்வு மற்றும் 5 நாட்கள் கொண்ட சிந்திக்கும் ஆற்றல், உடனடியாக முடிவுகள் எடுக்கும் ஆற்றல், உடல் தகுதி மற்றும் நேர்காணல் போட்டி அடிப்படையில் தேர்ந்தெடுக்கிறது. இந்தியா முழுவதும் தேர்வு வாரியத்தின் 13 மையங்கள் செயல்படுகிறது.  
இதன் போட்டித் தேர்வு எழதுவதற்கு குறைந்தபட்ச கல்வித் தகுதி மேனிலைப் பள்ளி (+2) தேர்ச்சி ஆகும். தேசிய மாணவர் படையில் **சி** சான்றிதழ் பெற்றவர்கள் மற்றும் மருத்துவம் தவிர்த்த பிற தொழில் நுட்பக் கல்வியில் பட்டயப் படிப்பு அல்லது பட்டப் படிப்பு தேர்ச்சி பெற்றவர்களுக்கு
போட்டித் தேர்வின்றி நேரடியாக 5 நாட்கள் கொண்ட தகுதித் சுற்றில் கலந்து கொள்ளலாம். மனம், வாக்கு மற்றும் செயல் ஆகியவை ஒரே நேர்கோட்டில் அமையப் பெற்றவர்களை தேர்ந்தெடுப்பதே இதன் நோக்கமாகும்.
# குறுகியகால சேவை ஆணையம்

**குறுகியகால சேவை ஆணையம்** (**Short Service Commission** (**SSC**) மத்திய அரசுப்பணியாளர் தேர்வாணையம் நடத்தும் எழுத்துத் தேர்வில் தேர்ச்சி பெற்ற மாணவர்களுக்கு 5 நாட்கள் கொண்ட உடல் தகுதித் தேர்வு, திறனறிதல் சோதனை, தனிமனித ஒழுக்கம், குழுப் பயிற்சி மற்றும் நேர்காணல் தேர்வு அடிப்படையில், இந்திய இராணுவத்தில் அதிகாரிகளாக சேர்வதவற்கு சென்னை இராணுவ அதிகாரிகள் பயிற்சிக் கழகத்தின் வாயிலாக, 49 வார பயிற்சி வழங்கப்படுகிறது.  
இந்திய இராணுவத்தின் குறுகியகால சேவை ஆணையப் பணியில் சேர்வதற்கு குறைந்தபட்ச கல்வித் தகுதி பட்டப் படிப்பாகும். மேலும் இதற்காக மத்திய அரசுப்பணியாளர் தேர்வாணையம் நடத்தும் எழுத்துத் தேர்வில் வெற்றி பெற்றிருக் வேண்டும். தேசிய மாணவர் படையில் **சி சான்றிதழ்** பெற்றவர்கள், மருத்துவப் பட்டம், சட்டப் பட்டம் மற்றும் தொழில் நுட்ப பட்டம் பெற்றோர் மத்திய அரசுப்பணியாளர் தேர்வாணையத்தின் நுழைவுத் தேர்வின்றி, நேரடியாக சென்னை இராணுவ அதிகாரிகள் பயிற்சிக் கழகம் நடத்தும் உடல் தகுதித் தேர்வு, நேர்காணல் தேர்வில் கலந்து கொள்ள முடியும். தேர்ச்சி பெற்றவர்களுக்கு சென்னை இராணுவ அதிகாரிகள் பயிற்சிக் கழகம் 49 வாரப் பயிற்சி வழங்கப்படுகிறது.  
குறுகியகால சேவை ஆணையத்தால் தேர்வு செய்யப்படும் இராணுவ அதிகாரிகளின் குறைந்தபட்ச பணிக்காலம் 10 ஆண்டுகள் ஆகும். விரும்பினால் மேலும் 4 ஆண்டுகள் பணியில் நீடிக்கலாம். 14 ஆண்டு கால பணி முடித்த ஆண் அதிகாரிகள் மட்டும் தொடர்ந்து பணிபுரிய விரும்பினால், பணியில் தொடரலாம். பெண் அதிகாரிகளுக்கு 10 + 4 ஆண்டுகள் மட்டுமே பணிபுரிய அனுமதிககப்படுவர்.
# குறுகியகால சேவை ஆணையம்

## இதனையும் காண்க

- அதிகாரிகள் பயிற்சிக் கழகம் (சென்னை)
# குயுலெக்ஸ் குயின்குபேசியேட்டஸ்

***குயுலெக்சு குயின்குபேசியேட்டசு*** (*Culex quinquefasciatus*) (ஆரம்பக்கால பெயர்: *குயுலெக்சு பேட்டிகன்சு Culex fatigans*) எனும் கொசு<nowiki/>வானது **தெற்கு வீட்டுக் கொசு** என அழைக்கப்படுகிறது. நடுத்தர அளவுள்ள இந்த கொசுவானது உலகின்வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. இது *வூச்சிரேரியா பெங்கிரப்டி*, பறவை மலேரியா, மற்றும் அர்போ தீநுண்மம் (செயின்ட் லூயிஸ் என்சேபாலிட்டிஸ் தீநுண்மம், மேற்கத்திய குதிரை என்செபாலிட்டிஸ் தீநுண்மம், இசீக்கா தீநுண்மம்) மற்றும் மேற்கு நைல் தீநுண்மங்களின் நோய் கடத்தியாக உள்ளது. இது *குயுலெக்சு பைபியன்சு* இன கூட்டத்தில் உறுப்பினராக வகைப் படுத்தப்படுகிறது. இதனுடைய மரபணு 2010ஆம் ஆண்டில் தொகுக்கப்பட்டது. இந்த மரபணு தொகுதியில் 18,883 புரத-குறியீட்டு மரபணுக்கள் உள்ளன.
# குயுலெக்ஸ் குயின்குபேசியேட்டஸ்

## விளக்கம்

முதிர்வடைந்த *கு. குயின்குபேசியேட்டசு* சுமாரான அளவிலான கொசுவாகும். இது பழுப்பு நிறத்தில் காணப்படும். உடல் நீளமானது சுமார் 3.96 முதல் 4.25 மிமீ வரை இருக்கும். பிரதான உடல் பழுப்பு நிறமாக இருக்கும்போது, உறிஞ்சு குழாய் (புரோபோசிசு), மார்பு பகுதி, இறக்கைகள் மற்றும் டார்சி உடலின் மற்ற பகுதிகளை விட அடர் நிறமாக இருக்கும். தலை வெளிர் பழுப்பு நிறமானது, மையத்தில் வெளிர் நிறப் பகுதி உள்ளது. உணர்கொம்புகளும் உறிஞ்சு குழாயும் சம நீளமுடையன. ஆனால் சில நேரங்களில் உணர்கொம்பு உறிஞ்சு குழாயினைவிட சற்று சிறிய அளவில் இருக்கும். கசையிழை 13 பிரிவுகளைக் கொண்டுள்ளது. இவை குறைவான செதில்களோடோ அல்லது செதில்கள் இல்லாமல் காணப்படும். மார்பு பகுதி செதில்கள் குறுகி, வளைந்து காணப்படும். அடிவயிற்றில் டெர்கைட்டின் அடிப்பக்கத்தில் வெளிறிய, குறுகிய, வட்டமான பட்டைகள் உள்ளன. ஆண் கொசுவில் காணப்படும் பெரிய பால்ப்ஸ் மற்றும் இறகு போன்ற உணர்கொம்புகள் பெண்களிடமிருந்து வேறுபடுத்தி அறிய உதவுகிறது.  
இதனுடைய இளம் உயிரிக்குக் குறுகிய, தடித்த தலை உள்ளது. வாய்த் தூரிகைகளில் காணப்படும் நீண்ட மஞ்சள் இழைகள் கரிமப் பொருட்களை வடிகட்டுவதற்குப் பயன்படுகிறது. அடிவயிறு எட்டு பிரிவுகளைக் கொண்டுள்ளது. சைபான் மற்றும் சேணம். ஒவ்வொரு பிரிவிலும் தனித்துவமான சீட்டாக்களைக் கொண்டது. சைபான் அடிவயிற்றின் முதுகு பக்கத்தில் உள்ளது. இது அகலத்தை விட நான்கு மடங்கு நீளமானது. சைபனில் பல சீட்டாக்கள் இணைந்து குஞ்சம் போன்று காணப்படும். சேணம் பீப்பாய் வடிவிலானது; அடிவயிற்றின் வயிற்றுப் புறத்தில் அமைந்துள்ளது. இதில் நான்கு நீண்ட குத பாப்பிலாக்கள் பின்னோக்கி நீண்டு காணப்படும். இது இரத்த உணவிற்காக விலங்குகளைக் கடிக்கும்போது நோய்க்கிருமிகளைப் பரப்புகிறது. தெற்கு அமெரிக்காவில், இது செயின்ட் லூயிஸ் என்செபாலிடிஸ் தீநுண்மத்தின் முதன்மை கடத்தியாகும். இந்தியாவிலும் தென்கிழக்கு ஆசியாவிலும், இது நிணநீர் ஃபைலேரியாசிஸை ஏற்படுத்தும் நூமாடோடான வுசெரியா பேன்கிராஃப்டியின் முதன்மை கடத்தியாகும். இளம் உயிரிகளுக்குப் புகலிடம் கொடுப்பதன் மூலம் இது ஹெல்மின்த் ஒட்டுண்ணிகளின் இடைநிலை விருந்தோம்பியாக செயல்படுகிறது.ஹவாயில், இது ஏவியன் மலேரியாவின் (*பிளாஸ்மோடியம் ரெலிக்டம்* *) * முதன்மை கடத்தியாகும். வரலாற்று அழிவுகள் மற்றும் ஹவாயின் பூர்வீக தேனீ வளர்ப்பு இனங்களில் குறிப்பிடத்தக்கக் குறைவிற்கு இந்த கொசு காரணமாக உள்ளது. இது மலேரியா ஒட்டுண்ணியின் முதன்மையான விருந்தோம்பியாகும்; ஏனெனில் மலேரியா ஒட்டுண்ணியின் பாலியல் சுழற்சி இந்த கொசுவில் நடைபெறுகிறது.
# குயுலெக்ஸ் குயின்குபேசியேட்டஸ்

## உயிரிச்சூழ்நிலையியல்

இந்த கொசுக்கள் தேங்கி நிற்கும் வடிகால்கள், வடிகுட்டைகள், கசிவுகளுடன் கூடிய கழிவுநீர்த் தொட்டிகள், கசிவுப் பள்ளங்கள் மற்றும் அனைத்து மாசுபட்ட கரிம நீர் சேகரிப்பு இடங்களில் இனப்பெருக்கம் செய்கிறது. உகந்த வெப்பநிலை மற்றும் ஈரப்பதத்தில், இதன் வாழ்க்கைச் சுழற்சி 7 நாட்களில் முடிந்து விடுகிறது. இந்த வாழ்க்கைச் சுழற்சியின் நிலைகளாக, முட்டை, இளம் உயிரி, கூட்டுப்புழு, முதிர்ந்த உயிரி என நான்கு நிலைகளை உடையது.  
*கு. குயின்குபேசியாட்டசின்* விருப்ப உணவாக பறவைகளின் இரத்தம் உள்ளது. ஆனால் மனிதர்களையும் கடித்து இரத்தம் உறிஞ்சும் தன்மையுடையது. இவை மரங்கள் மற்றும் உயரமான இடங்களில் ஓய்வெடுக்கும்.
# கோழிக்கோடு கலங்கரை விளக்கம்

**கோழிக்கோடு கலங்கரை விளக்கம்** (*Kozhikkode Lighthouse*) என்பது தென்னிந்திய மாநிலமான, கேரளத்தின், கோழிக்கோடு மாவட்டத்தில் பயன்பாட்டில் இல்லாத ஒரு கலங்கரை விளக்கம் ஆகும். இது 1907 இல் கட்டப்பட்டது. முதல் கலங்கரை விளக்கம் 1847 இல் உயரம் கொண்டதாக கட்டப்பட்டது . தற்போதைய கோபுரம் உயரம் கொண்டதாகவும், வெள்ளை வண்ணம் பூசப்பட்டுள்ளதாகவும் உள்ளது. கோழிக்கோடு அல்லது காலிகட் கலங்கரை விளக்கம் தானியங்கி முறையில் இயங்குகிறது, மேலும் எல்.ஈ.டி ஃப்ளாஷர் கருவி பயன்பாட்டில் உள்ளது.
# கோழிக்கோடு கலங்கரை விளக்கம்

## வரலாறு

1847 இல், உயரம் கொண்டு சுண்ணாம்பு சாந்து மற்றும் கற்களைக் கொண்டு கலங்கரை விளக்கம் அமைக்கப்பட்டது. வெளிச்சத்திற்கு தேங்காய் எண்ணெயைப் பயன்படுத்தி எரியும் திரி விளக்காக இருந்தது, அதன் பின்புறத்தில் ஒரு உலோக பிரதிபலிப்பான் வைக்கப்பட்டது. 1881 ஆம் ஆண்டில் ஆர்மகன் கலங்கரை விளக்கத்திலிருந்து மாற்றப்பட்டு நான்காவது வரிசை நிலையான விளக்கைப் பயன்படுத்தி ஒளி மேம்படுத்தப்பட்டது. 1885 ஆம் ஆண்டில் மதராஸ் இராஜதானியில் உள்ள கலங்கரை விளக்கங்கள் குறித்து ஆய்வு செய்ய நியமிக்கப்பட்ட பொதுப்பணித் துறையின் பொறியியலாளர் திரு. ஆஷ்பிடெல், விளக்கின் செயல்திறனை மேம்படுத்த கோபுரத்தின் உயரத்தைக் குறைக்க பரிந்துரைத்தார். இதன்பிறகு புதிய கோபுரம் உயரம் கொண்டதாக 1903 ஆம் ஆண்டில் அமைக்கப்பட்டது. மேலும் இங்கிலாந்திலிருந்து இறக்குமதி செய்யப்பட்ட ஒரு மர்மமான பொறிமுறையைப் பயன்படுத்தி; விளக்கானது நிலையானதில் இருந்து மறைந்து மறைந்து வருவதாக மாற்றப்பட்டது. அசிட்டிலீன் வாயு ஃப்ளாஷரைப் பயன்படுத்தி ஒளிரும் விளக்காக மாற்றுவதன் மூலம் 1924 இல் மேலும் மாற்றங்கள் செய்யப்பட்டன. 2008 ஆம் ஆண்டில் சூரிய சக்தியைப் பயன்படுத்தி எல்.ஈ.டி யினால் ஒளிரும் விளக்காக மாற்றப்பட்டது.
# வைபின் கலங்கரை விளக்கம்

**வைபின் கலங்கரை விளக்கம்** அல்லது **கொச்சி கலங்கரை விளக்கம்** என்பது தென்னிந்திய மாநிலமான, கேரளத்தின்ன், கொச்சியில் உள்ள புத்துவேப்பில் அமைந்துள்ள ஒரு கலங்கரை விளக்கமாகும். தற்போதைய கலங்கரை விளக்கம் 15, நவம்பர், 1979 இல் செயல்படத் தொடங்கினாலும், கொச்சி கலங்கரை விளக்கம் நீண்ட வரலாற்றைக் கொண்டது. கொச்சி கோட்டையில் 1839 முதல் செயல்பட்டு வந்த கலங்கரை விளக்கம் 1979 இல் புதுவேப்பிற்கு மாற்றப்பட்டது. இது கேரளத்தின் மிக உயரமான கலங்கரை விளக்கமாகும்.
# வைபின் கலங்கரை விளக்கம்

## தொழில்நுட்ப விவரங்கள்

இந்த கலங்கரை விளக்கதின் உயரம் மேலும் இது இரட்டை அடுக்கு கற்காரையால் ஆனது. ஒளி கற்றை தொலைவுவரை செல்லக்கூடியது .
# வைபின் கலங்கரை விளக்கம்

## வரலாறு

### கொச்சி கோட்டையின் பழைய விளக்கு

கொச்சி கோட்டையில் 1839 இல் ஒரு எண்ணெய் விளக்கு கொண்ட கலங்கரை விளக்கம் செயல்படத் தொடங்கியது. 1902 ஆம் ஆண்டில், புதிய விளக்கு மற்றும் பிரதிபலிக்கும் அமைப்பு அறிமுகப்படுத்தப்பட்டது. 1914 இல் மாற்றங்கள் செய்யப்பாட்டுக்கு வந்தன. 1920 களில், 10 மீட்டர் உயரமுள்ள புதிய கோபுரம் அமைக்கப்பட்டது.  
1936 ஆம் ஆண்டில், 25 மீட்டர் உயர எஃகு கோபுரம் ஒரு எரிவாயு விளக்குடன் நிறுவப்பட்டது. 1966 ஆம் ஆண்டில், சூரிய வால்வு எனப்படும் ஒரு புதியமுறை அறிமுகப்படுத்தப்பட்டது. உயரமான, பிரகாசமான ஒளி மற்றும் வானொலி கலங்கரை விளக்கத்தை உருவாக்குவதற்கான திட்டங்கள் தீட்டபட்டன. இடப் பற்றாக்குறை இருந்த காரணத்தால் புதிய விளக்கு வைப்பின் தீவில் உள்ள புத்துவைப்பிற்கு மாற்றப்பட்டது மேலும் ரேடியோ பெக்கான் அழுகோடிற்கு மாற்றப்பட்டது.
# மோங்குத்

**பேரரசர் மோங்குத்** (Mongkut The Great) (அரசர் நான்காம் ராமா) என்றும் அழைக்கப்படும் (ஆட்சிப் பெயர் **ப்ரா சோம் கிளாவ் சாவோ யூ ஹுவா)** (18 அக்டோபர் 18041 அக்டோபர் 1868), இவர் சக்ரி வம்சம் கீழ் சியாமை (தாய்லாந்து) ஆண்ட நான்காவது மன்னராவார். இவர் 1851 முதல் 1868 வரை ஆட்சி செய்தார். (மோங்குத் என்பதன், துல்லியமான பொருள்: கிரீடம்)  
சியாம் இவரது ஆட்சியின் போது மேற்கத்திய விரிவாக்கத்தின் அழுத்தத்தை முதலில் உணர்ந்தது. மொங்குத் மேற்கத்திய கண்டுபிடிப்புகளைத் தழுவி, தொழில்நுட்பம் மற்றும் கலாச்சாரத்தில் தனது நாட்டின் நவீனமயமாக்கலைத் தொடங்கினார்-சியாமில் "அறிவியல் மற்றும் தொழில்நுட்பத்தின் தந்தை" என்ற புனைப்பெயரையும் பெற்றார்.  
இவரது1851 ஆம் ஆண்டில் அரசன் பிங்க்லாவ் என முடிசூட்டப்பட்ட தனது சகோதரர் இளவரசர் சுட்டமணியை இரண்டாவது மன்னராக நியமித்ததற்காகவும் இவர் அறியப்பட்டார். பிங்க்லாவை தனக்கு சமமான மரியாதையுடன் மதிக்க வேண்டும் என்று இவர் நாட்டிற்கு கட்டளையளித்தார் (1583 இல் மன்னர் நரேசுவான் தனது சகோதரர் ஏகதொட்சரோட்டுடன் செய்ததைப் போல). இவரது ஆட்சியின் போது , புன்னாக் குடும்பத்தின் அதிகாரம் அதன் உச்சத்தை அடைந்தது: இது சியாமின் மிக சக்திவாய்ந்த உன்னத குடும்பமாக மாறியது.
# மோங்குத்

## ஆரம்ப கால வாழ்க்கை

இவர் சியாமின் முதல் சக்ரி மன்னர் (முதலாம் இராமா) மற்றும் இளவரசி புன்ரியோத் ஆகியோரின் மகன் இளவரசர் இசரசுந்தோர்னின் இரண்டாவது மகன் ஆவார். 1804 ஆம் ஆண்டில் பழைய (தோன்பூரி) அரண்மனையில் இவர் பிறந்தார். முதல் மகன் 1801 இல் பிறந்த சிறிது நேரத்திலேயே இறந்துவிட்டார். அவரைத் தொடர்ந்து இளவரசர் சுட்டமணியும் 1808 இல் இறந்து போனார். 1809 ஆம் ஆண்டில், இளவரசர் இசரசுந்தோர்ன் புத்த லோத்லா நபாலாய் (பின்னர் இரண்டாம் ராமர் பாணியில் பாணியில்) முடிசூட்டப்பட்டார். பின்னர் அரச குடும்பம் தாய்லாந்தின் பெரிய அரண்மனைக்குக் குடிபெயர்ந்தது. அதன்பின்னர், ராஜாக்களாக தங்கள் சொந்த வம்சத்தை நிறுவும்வரை , சகோதரர்கள் (சஃபா) சாவோ பா யாய் மற்றும் சாவோ பா நொய் என்று அழைக்கப்பட்டனர்.
# மோங்குத்

## துறவற வாழ்க்கையும், தம்மாயுத் பிரிவும்

1824 ஆம் ஆண்டில், 20 வயதான ஆண்கள் ஒரு காலத்திற்கு துறவிகளாக மாற வேண்டும் என்ற சியாமிய பாரம்பரியத்தை பின்பற்றி, இவர் ஒரு பௌத்தத் துறவி (நியமன பெயர் வஜிராயன்) ஆனார். அதே ஆண்டு, இவரது தந்தை இறந்தார். பாரம்பரியத்தின் படி, இவர் அடுத்த அரசனாக முடிசூட்டப்பட்டிருக்க வேண்டும், ஆனால் அதற்கு பதிலாக பிரபுக்கள் வயதான, அதிக செல்வாக்குள்ள மற்றும் அனுபவம் வாய்ந்த இளவரசர் மூன்றாம் ராமாவை (ஜெசடபோடிந்திரா) தேர்வு செய்தனர். சிம்மாசனத்தைப் புரிந்துகொள்ள முடியாததினாலும், அரசியல் சூழ்ச்சிகளைத் தவிர்ப்பதற்காகவும், இவர் தனது துறவற வாழ்க்கையைத் தக்க வைத்துக் கொண்டார்.  
மதத்திற்காக தனது வாழ்க்கையை அர்ப்பணித்த அரச குடும்பத்தைச் சேர்ந்தவர்களில் ஒருவரான வஜிரயன் ஆனார். இவர் ஒரு துறவியாக நாடு முழுவதும் பயணம் செய்தார். இவர் சந்தித்த சியாமிய துறவிகளிடையே பாளி நியதிகளின் விதிகளை தளர்த்துவதைக் கண்டார். இது பொருத்தமற்றது என்று இவர் கருதினார். 1829 ஆம் ஆண்டில், பெட்சாபுரியில், புத்தவாங்சோ என்ற துறவியைச் சந்தித்தார். அவர் துறவற ஒழுக்க விதிகளான வினயாவை கண்டிப்பாக பின்பற்றினார். வினயாவுக்குக் கீழ்ப்படிந்ததற்காக புத்தவாங்சோவை இவர் பாராட்டினார். மேலும் மத சீர்திருத்தங்களைத் தொடர ஊக்கமளித்தார்.  
1833 ஆம் ஆண்டில் அவர் தம்மாயுத்திகா நிகாயா அல்லது தம்மாயுத் பிரிவில் உருவான வினயா சட்டத்தை வலுப்படுத்தும் ஒரு சீர்திருத்த இயக்கத்தைத் தொடங்கினார். இவரது இயக்கத்தில் ஒரு வலுவான கருப்பொருள் என்னவென்றால், "… உண்மையான ப பௌத்தம் உலக விஷயங்களிலிருந்து விலகி ஆன்மீக மற்றும் தார்மீக விவகாரங்களில் தன்னை கட்டுப்படுத்திக் கொள்ள வேண்டும்." அதே முற்போக்கான பணியைக் கொண்டிருந்த இவரது சகாக்களைப் போலவே 1851 ஆம் ஆண்டில் இவர் ஆட்சிக்கு வந்தார். அப்போதிருந்து, சியாம் நவீனமயமாக்கலை விரைவாக ஏற்றுக்கொண்டார். இவர் இரண்டு பெரிய புரட்சிகர மாற்றங்களைத் தொடங்கினார். முதலாவதாக, "புவியியல்" என்று கருதப்படும் பிற விஞ்ஞானங்களுக்கிடையில் நவீன புவியியலை மக்கள் ஏற்றுக்கொள்ள இவர் போராடினார். இரண்டாவதாக இவர் பௌத்த மதத்தில் சீர்திருத்தத்தை நாடினார். இதன் விளைவாக, சியாமி தேரவாத பௌத்த மதத்தில் ஒரு புதிய பிரிவு உருவாக்கப்பட்டது. இரண்டு புரட்சிகளும் அந்த நேரத்தில் சியாமில் நடைமுறையில் இருந்ததால் பௌத்த ஒழுங்கின் தூய்மை மற்றும் செல்லுபடியை சவால் செய்தன.
# மோங்குத்

## துறவற வாழ்க்கையும், தம்மாயுத் பிரிவும்

### வகோரில் சூரிய கிரகணம்

, இருவரும் கடற்படை சீருடையில் இருக்கிறார்கள்]]
தனது துறவறத்தின் போது, இவர் மேற்கத்திய வானியல் மற்றும் கணிதம் குறித்த சுதேச சோதிடம் மற்றும் ஆங்கில நூல்களைப் படித்தார். எனவே வானியல் அளவீட்டில் தனது திறன்களை வளர்த்துக் கொண்டார். ஆகத்து 18, 1868இல் (வக்கோர் சூரிய கிரகணம்) தோன்றிய சூரிய கிரகணத்தின் துல்லியமான கணிப்பைத் தவிர்த்து, இவர் வானியல் தேர்ச்சிக்கு மதிப்பளித்த ஒரு வழி, உத்தியோகபூர்வ பௌத்த நாட்காட்டியை மாற்றுவதாக இருந்தது. "இது தீவிரமாக தவறாக கணக்கிடப்பட்டது . மேலும், நல்ல தருணங்களுக்கான நேரங்கள் தவறானவை .  
1868 ஆம் ஆண்டில் ஆகத்து 18 அன்று நிகழும் சூரிய கிரகணத்தை மொத்தமாக பார்க்க முடியும் என்பதற்காக, ஹுவா ஹின் தெற்கே உள்ள பிரச்சுவாப் கிரி கான் மாகாணத்தில் உள்ள வகோர் கிராமத்திற்கு தன்னுடன் வருமாறு உயர்மட்ட ஐரோப்பிய மற்றும் சியாமீய அதிகாரிகளை இவர் அழைத்தார். சிங்கப்பூரைச் சேர்ந்த பிரித்தானிய நீறிணைத் தீர்வுகள் ஆளுநர் சர் ஹாரி ஆர்ட் அழைக்கப்பட்டவர்களில் ஒருவர்.  
"கிழக்கு கிரீன்விச் தீர்க்கரேகை 99 டிகிரி 42 'மற்றும் அட்சரேகை வடக்கு 11 டிகிரி 39' ஆகியவற்றில் (தனது சொந்த அறிவாற்றலால்) சூரிய கிரகணத்தை மன்னர் கணித்தார். அரசரின் கணக்கீடுகள் துல்லியமாக நிரூபிக்கப்பட்டன. நிகழவிருக்கும் வகோர் சூரிய கிரகணத்தில் அவர் கணக்கீடுகளைச் செய்தபோது, அவர் நேரத்தை அளவிடும் தாய் முறையைப் பயன்படுத்தினார் ("மோங்" மற்றும் "பாட்"). ஆனால் பூமியில் கிரகணம் எங்கு சிறப்பாகப் பார்க்கப்படும் என்பதை இவர் தீர்மானித்தபோது மேற்கத்திய தீர்க்கரேகை மற்றும் அட்சரேகை முறையைச் செயல்படுத்தினார். வக்கோருக்கு தனது பயணத்திலிருந்து திரும்பியதும், அரசவை சோதிடர்களை "தனது விரிவான கணிப்பை அவர்கள் அலட்சியம் செய்ததாலும், நவீன கருவிகளால் அளவீடு மற்றும் கணக்கீடு செய்வதில் அவர்கள் கவனக்குறைவு காரணமாகவும் அவர்கள் செய்த ... முட்டாள்தனமான அறிக்கைகளுக்காக" இவர் கண்டனம் தெரிவித்தார்.  
இந்த பயணத்தின் போது, மன்னரும், இளவரசர் சுலலாங்கொர்னும் மலேரியாவால் பாதிக்கப்பட்டனர். மன்னர் ஆறு வாரங்களுக்குப் பிறகு தலைநகரில் இறந்தார். இவருக்குப் பிறகு இவரது மகன் மலேரியாவிலிருந்து தப்பினார்.
# மோங்குத்

## பிரபல கலாசாரத்தில்

தாய்லாந்திற்கு வெளியே, 1946 ஆம் ஆண்டு *அன்னா அன்ட் கிங் ஆஃப் சியாம்* திரைப்படத்தை அடிப்படையாகக் கொண்ட 1951 ஆம் ஆண்டு இசை மற்றும் 1956 திரைப்படமான *தி கிங் அண்ட் ஐ* திரைப்படத்தில் இவர் மன்னராக சித்தரிக்கப்படுகிறார்.1862 முதல் 1867 வரை அன்னா லியோனோவன்ஸின் அரசவையில் ஒரு அமெரிக்க மிஷனரியின் 1944 புதினத்தை அடிப்படையாகக் கொண்டது.
# பின்னேயஸ் எஸ்குலெண்டஸ்

***பின்னேயசு எசுகுலெண்டசு*** (***Penaeus esculentus***)(பழுப்பு புலி இறால், பொதுவான புலி இறால் அல்லது புலி இறால்) என்பது இறால் வகைகளுள் ஒன்றாகும். ஆத்திரேலியா சுற்றுப்பகுதியில் உணவுக்காகப் இது பரவலாகப் பிடிக்கப்படுகிறது.
# பின்னேயஸ் எஸ்குலெண்டஸ்

## சூழலியல்

இளம் *பி எசுகுலெண்ட்சு* கடற்புல் படுக்கைகளில் வாழ்கின்றன. பாலியல் முதிர்ச்சியானது இதனுடைய தலையோடு 32 மில்லி மீட்டராக இருக்கும்போது நிகழ்கிறது. முதிர் உயிரிகளில் இது வரை வளரும். இந்த இறால் பழுப்பு நிறமாக *பின்னேயஸ் மோனோடானை* ஒத்திருக்கிறது. இவை கடல் பகுதியில் சுமார் ஆழம் வரை வாழக்கூடியது.
# பின்னேயஸ் எஸ்குலெண்டஸ்

## பரவல்

*பி எசுகுலெண்ட்சு* ஆஸ்திரேலியா<nowiki/>வின் வெதுவெதுப்பான கடல் பகுதிகளான, மத்திய நியூ சவுத் வேல்ஸ் (சிட்னி அருகே வரை) சுறா குடா, மேற்கு ஆஸ்திரேலியாவில் காணப்படுகிறது. இவை அதிகமாக 16 முதல் 22 மீட்டர் ஆழத்தில் காணப்படும்.
# பின்னேயஸ் எஸ்குலெண்டஸ்

## மீன்வளம் மற்றும் மீன்வளர்ப்பு

ஒவ்வொரு ஆண்டும் சுமார் 500 டன் பழுப்பு புலி இறால்கள் பிடிக்கப்படுகின்றன. டோரஸ் நீரிணையில் பிடிக்கப்படும் இறாலின் ஆண்டுக்கு சுமார் 24$ ஆகும். இது *பின்னேயஸ் மோனோடானுடன்* நெருக்கமாகத் தொடர்புடையது. இதன் மூலம் கலப்பினமாக்கல் எளிதாக உள்ளது. இந்த இறால் மீன் வளர்ப்பிற்கு ஏற்ற தன்மைகளைக் கொண்டுள்ளது. மேலும் இது *பி. மோனோடோனை* விட வேகமாக வளர்வதுடன் அதிக விலைக்கு விற்கப்படுகிறது.
# பின்னேயஸ் எஸ்குலெண்டஸ்

## வகைபாட்டியல் வரலாறு

வில்லியம் ஐட்சன் ஹஸ்வெல் என்பார் 1878இல் ஆத்திரேலியாவுக்கு வந்து, வாட்சன் விரிகுடாவில் கடல் விலங்கியல் ஆய்வகத்தில் பணியாற்றத் தொடங்கினார். 1879ஆம் ஆண்டில், நியூ சவுத் வேல்ஸின் லின்னியன் சொசைட்டியின் செயல்முறைகளில் ஒரு கட்டுரையில் *பினேயஸ் எஸ்குலெண்டஸை* விவரித்துக் கூறியிருந்தார். இந்த மாதிரியானது மேக்லே அருங்காட்சியகத்திற்கு ஜாக்சன் துறை மற்றும் போர்ட் டார்வின் ஆகிய இடத்திலிருந்து பெறப்பட்டதாகும். *பி. எஸ்குலெண்டஸ்* " சிட்னி மற்றும் நியூகேஸில் போன்ற நகர்களில் சமையலுக்குப் பயன்படுத்தப்படும் பொதுவான இறால் வகைகளுள் ஒன்று''.
# மைதிலி பிராமணர்

**மைதிலி பிராமணர்** (*Maithil Brahmin*) எனப்படுவோர் இந்தியாவின் இந்து பிராமணர்களின் உட்பிரிவினர் ஆவர். மைதிலி பிராமணர்கள் ஐந்து பஞ்ச கௌடர் பிராமண சமூகங்களில் ஒன்றாக குறிப்பிடப்பட்டுள்ளனர். இச்சமூகத்தினரின் மைதிலி மொழியை தாய்மொழியாகக் கொண்டோராவர்.
இவர்கள் மிதிலை பிரதேசத்தை பூர்விகமாகக் கொண்டவர்கள் ஆவார் .
# மைதிலி பிராமணர்

## வரலாறு

இந்தியாவின் பிகார் மாநிலம் மற்றும் நேபாள எல்லைப் பகுதியான மிதிலை பிரதேசத்தை கி பி 1323 முதல் கி பி 1526 முடிய ஆண்ட ஆயின்வார் வம்சம் மற்றும் மிதிலை பிரதேசத்தை கி பி 1557 முதல் கி பி 1947 முடிய ஆண்ட தர்பங்கா வம்சம் ஆகிய இரண்டு அரச குலங்களும் மைதிலி பிராமணகள் அரச குலமாகும்
# மைதிலி பிராமணர்

## வாழும் பகுதிகள்

இவர்கள் நேபாளத்தின் தென்கிழக்கு பகுதி, இந்தியாவின் பிகார் மாநிலத்தின் கிழக்குப் பகுதி மற்றும் ஜார்கண்ட் மாநிலத்தின் வடக்குப் பகுதிகளில் அதிக அளவில் வசிக்கின்றனர்.
# மைதிலி பிராமணர்

## குறிப்பிடத்தக்க நபர்கள்

- ஜகன்னாத் மிஷ்ரா - பீகார்யின் முன்னாள் முதலமைச்சர்
# ஆகத்து 18, 1868 இல் சூரிய கிரகணம்

ஆகத்து 18, 1868 அன்று முழு சூரிய கிரகணம் நிகழ்ந்தது, இது "சியாமின் கிரகணத்தின் அரசன்" என்றும் அழைக்கப்படுகிறது. பூமிக்கும் சூரியனுக்கும் இடையில் சந்திரன்<nowiki/>கடந்து செல்லும்போது சூரிய கிரகணம் நிகழ்கிறது. இதன் மூலம் பூமியில் ஒரு பார்வையாளருக்கு சூரியனின் உருவத்தை முற்றிலும் அல்லது ஓரளவு மறைக்கிறது. சந்திரனின் வெளிப்படையான விட்டம் சூரியனை விட பெரியதாக இருக்கும்போது, அனைத்து சூரிய ஒளியையும் தடுக்கும். நாள் இருளாக மாறும் போது மொத்த சூரிய கிரகணம் நிகழ்கிறது. பூமியின் மேற்பரப்பு முழுவதும் ஒரு குறுகிய பாதையில் நிகழ்கிறது. பகுதி சூரிய கிரகணம் ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.
# ஆகத்து 18, 1868 இல் சூரிய கிரகணம்

## புகைப்படக் காட்சிகள்

Solar eclipse 1868Aug18-Bullock.png|கிரகணத்தின் புல்லக் வரைபடம், சூரியனின் முழு கிரகணங்கள், 1900.
Sketches of the total solar eclipse, 1868 (19745966082).jpg|எம். ஸ்டீபன் கிரகணத்தின் ஓவியங்கள், * காப்பகங்கள் டெஸ் மிஷன்ஸ் சயின்டிஃபிக்ஸ் மற்றும் லிட்டரேயர்ஸ் *, 1868.
Map of the solar eclipse of August 18, 1868 (19757912091).jpg|மொத்த கிரகணத்தின் முன்னறிவிப்பு பாதையின் வரைபடம், * காப்பகங்கள் டெஸ் மிஷன்ஸ் சயின்டிஃபிக்ஸ் மற்றும் லிட்டரேயர்ஸ் *, 1868.
</gallery>
கிரகணத்தைக் காண பல பயணங்கள் மேற்கொள்ளப்பட்டன.  
- ஜெர்மனியில் இருந்து பயணம் மேற்கொண்ட இரண்டு குழுவில் ஒன்று ஏடனுக்கு அனுப்பப்பட்டது. இந்த பயணத்திற்கு குஸ்டாவ் ஸ்பூரர் தலைமை தாங்கினார்.
- இரண்டாவது குழு இந்தியாவின் மேற்கு கடற்கரைக்கு அனுப்பப்பட்டது. இந்த பயணத்திற்கு பிரெட்ரிக் டீட்ஜென் தலைமை தாங்கினார்.
- கேப்டன் புல்லக் சுலாவெசி கடலில் இருந்து கவனித்து, கொரோனாவின் தோற்றத்தை வரைந்தார். அதே நேரத்தில் குஸ்டாவ் பிரிட்ச் ஏடனுக்குச் சென்றார்.
# ஆகத்து 18, 1868 இல் சூரிய கிரகணம்

## புகைப்படக் காட்சிகள்

### ஈலியம் கண்டுபிடிப்பு

பிரெஞ்சு வானியலாளர் பியேர் ஜான்சென் பிரித்தானிய இந்தியாவின் சென்னை மாநிலத்தில் உள்ள குண்டூரிலிருந்து கிரகணத்தைக் கவனித்தார். குசுத்தாவ் கிர்ச்சோப்பின் 1859 கோட்பாட்டிற்குப் பிறகு இது முதல் முழு கிரகணம் ஆகும். இது சூரிய நிறமாலையில் உள்ள பிரான்கோஃபர் கோடுகள் சூரியனில் இருக்கும் வெவ்வேறு வேதியியல் கூறுகளின் உமிழ்வு கோடுடன் ஒத்திருக்கிறது. அதற்கேற்ப, ஜான்சன் ஒரு ஸ்பெக்ட்ரோஸ்கோப்பின் உதவியுடன் கிரகணத்தைக் கவனித்தார். அவர் ஒரு மஞ்சள் நிறத்தில் வரியைக் கண்டார் ( *λ*&nbsp;= 587.49&nbsp;nm) முன்னர் கருதப்பட்ட சோடியம் காரணமாக இருக்க முடியாத சூரிய முக்கியத்துவங்களின் நிறமாலையில், பின்னர் கிரகணத்தின் தேவை இல்லாமல் கூட அதே வரியைக் கவனிக்க முடிந்தது. இதே முடிவை பிரித்தானிய வானியலாளர் நார்மன் லாக்கியர் சுயாதீனமாகக் கண்டறிந்தார். மேலும் ஜான்சென் மற்றும் லாக்கியரின் தொடர்புகள் இரண்டும் பிரெஞ்சு அறிவியல் கழகத்திற்கு 1868 அக்டோபர் 28 அன்று வழங்கப்பட்டன.
# ஆகத்து 18, 1868 இல் சூரிய கிரகணம்

## புகைப்படக் காட்சிகள்

### மன்னர் மோங்குத்தின் கணக்கீடு

அவரது சகாகக்களும் 1868 ஆகஸ்ட் 18 அன்று சூரிய கிரகணத்தைப் பார்க்கிறது. பெவிலியனுக்கு நடுவில் மன்னர் அமர்ந்திருக்கிறார். சர் ஹாரி ஆர்ட் (சிங்கப்பூரில் நீரிணை குடியேற்றங்களின் ஆளுநர்) மற்றும் பிரித்தானியர்கள் சுற்றி நிற்கின்றனர். இதில் அரச அதிகாரிகளும் இருக்கின்றனர்.]]
சியாமின் நான்காம் ராமா என்றும் அழைக்கப்படும் மன்னர் மோங்குத், இரண்டு ஆண்டுகளுக்கு முன்பே சூரிய கிரகணத்தைக் கணக்கிட்டு கணிக்க முடிந்தது. நிகழும் சூரிய கிரகணத்தின் இடம், நேரம் மற்றும் வகை குறித்து கணக்கீடுகள் சரியாக இருந்தன. மன்னர் கணித்தபடி கிரகணம் துல்லியமாக நடந்தது. மொத்த கிரகணம் ஆறு நிமிடங்கள் 46 வினாடிகள் நீடிக்கும். உண்மையில், அவரது கணக்கீடுகள் சிறந்தவையாக் இருந்தது - சுமார் இரண்டு வினாடிகள் - பிரெஞ்சு வானியலாளர்களைக் காட்டிலும், அவரது துல்லியத்தை ஒப்புக் கொண்டன. மன்னர் மலேரியாவால் பாதிக்கப்பட்டு, பின்னர் சளி மற்றும் காய்ச்சலை உருவாக்கியது. அவர் அக்டோபர் 1, 1868 இல் இறந்தார். தாய் வானியல் சங்கம் மற்றும் நாசாவின்படி இந்த கிரகணம் "சியாமின் கிரகணத்தின் ராஜா" என்று அழைக்கப்படுகிறது.
# சித்ரலதா அரண்மனை

**சித்ரலதா அரண்மனை** (Chitralada Royal Villa) என்பது துசித் அரண்மனைக்குள் அமைந்துள்ள ஒரு அரச மாளிகையாகும். இந்த மாளிகை, தாய்லாந்தின் மிக நீண்ட கால மன்னர் பூமிபால் அதுல்யாதெச்(பத்தாம் ராமா ) மற்றும் ராணி சிறிகித் ஆகியோரின் அதிகாரப்பூர்வமற்ற நிரந்தர இல்லமாகும். பெரிய அரண்மனையில் தனது அண்ணன் எட்டாம் ராமா இறந்த பிறகு இவர் அங்கு சென்றார். அரண்மனை மைதானத்தில், ஒரு அகழியால் சூழப்பட்டும், காவலர்களால் பாதுகாக்கப்பட்டிருக்கும். இங்கு சித்ரலதா பள்ளியும் உள்ளது. இது ஆரம்பத்தில் அரச குடும்பத்தின் குழந்தைகளுக்கும், அரண்மனை ஊழியர்களுக்காகவும் நிறுவப்பட்டது. இவ்வளாகத்தில் சித்ரலதா தொடருந்து நிலையமும் உள்ளது. இது மாளிகையில் வாழ்ந்த அரச குடும்பத்திற்கு சேவை செய்தது. இளவரசர் தீபாங்கொர்ன் ராஸ்மிஜோதி சித்ரலதா பள்ளியில் ஒரு மாணவராக இருந்தார். இந்த பள்ளி தாய்லாந்தில் மிகவும் பிரத்தியேகமாக கருதப்படுகிறது.
# சித்ரலதா அரண்மனை

## வரலாறு

அரண்மனையின் பிரதான கட்டிடம் இரண்டு மாடி கட்டிடத்தைக் கொண்டுள்ளது. இது ஆறாம் ராமரின் ஆட்சியில் கட்டப்பட்டது. மேலும், அரண்மனை ஆறாம் ராமரின் வசிப்பிடமாகவும் இருந்தது. சித்ரலதா பள்ளி, 1958 இல் நிறுவப்பட்டது.  
மன்னர் பூமிபால் அதுல்யாதெச் விவசாயத்திலும், விவசாயத் தொழில்களிலும் ஆர்வம் காட்டியதால் இங்கு ஒரு பால் பண்ணையும், அதுசார்ந்த தொழிற்சாலைகளும் கட்டப்பட்டன. விவசாயிகளுக்கு பயிற்சி அளிக்க விவசாய பொருட்கள் குறித்த ஆய்வு மையங்களும் நிறுவப்பட்டன. அரண்மனையிலிருந்து பல தயாரிப்புகளுக்கு வகைக்குறி பெயராக "சித்ரலதா" பயன்படுத்தப்படுகிறது.  
பார்வையாளர்கள் நுழைய அனுமதிச் சீட்டு பெற வேண்டும்.
# சித்ரலதா தொடருந்து நிலையம்

**சித்ரலதா இரயில் நிலையம்** (Chitralada railway station) அல்லது **சுவான் சித்ரலதா அரச இரயில் நிலையம்** தாய்லாந்தில் உள்ள ஒரு தொடருந்து நிலையமாகும். இது பாங்காக்கில் துசித் மாவட்டத்திலுள்ள சுவான் சிட்லதா துணைப்பிரிவில் சாவன்கலோக் சாலையில் அமைந்துள்ளது.  
இது ஒரு சிறப்பு தொடருந்து நிலையமாகும். இது அரச குடும்பத்திற்கு மட்டுமே சேவை செய்கிறது. இது சாவன்கலோக் சாலையின் பக்கத்தில், சித்ரலதா அரண்மனைக்கு எதிரே, ஹுவா லாம்பொங்கிலிருந்து (பாங்காக் இரயில் நிலையம்) இருந்து 3.29 கி.மீ. (2 மைல்) தொலைவில் அமைந்துள்ளது. இது யோமரத்துக்கும் ராமதிபோடி மருத்துவமனைக்கும் இடையில் அமைந்துள்ளது  
இந்தத் தொடருந்து நிலையம் முதலில் மன்னர் சுலலாங்கொர்ன் (ஐத்தாம் ராமா) ஆட்சியில் கட்டப்பட்ட ஒரு மரக் கட்டிடமாகும். பின்னர் 1921 ஆம் ஆண்டில், மன்னர் வஜிராவுத் (ஆறாம் ராமா) ஆட்சியின் போது, ஒரு புதிய நிலையத்தை நிர்மாணித்து ஒரு மாடி செங்கல் கட்டிடமாக கட்டப்பட்டது. அசல் மரக் கட்டிடத்தை மாற்றுவதற்காக இத்தாலிய மறுமலர்ச்சி கட்டிடக்கலை படி கட்டப்பட்ட ஒரு குவிமாடமும் உள்ளது.
# தீபாங்கொர்ன் ராஸ்மிஜோதி

**இளவரசர் தீபாங்கொர்ன் ராஸ்மிஜோதி சிரிவிபுல்ய ராஜகுமார்** (பிறப்பு 2005 ஏப்ரல் 29; Prince Dipangkorn Rasmijoti Sirivibulya rajakumar) தாய்லாந்து நாட்டின் சக்ரி வம்சத்தின் உறுப்பினரும், தாய்லாந்து சிம்மாசனத்தின் வாரிசுமாவார். இவர் வச்சிரலோங்கோன் மன்னரின் ஐந்தாவது மகனும், ஏழாவது இளைய குழந்தையாவார். இவரது தாயார் சிறீராஸ்மி சுவாதி, மன்னரின் மூன்றாவது சட்டப்பூர்வ மனைவியாவார். இவரது தந்தைக்கு முதல் மனைவி மூலம் பஜ்ரகிட்டியபா என்ற ஒரு மகளும், இரண்டாவது மனைவி மூலம் ஐந்து குழந்தைகளும் (நான்கு மகன்கள் மற்றும் ஒரு மகள்) உள்ளனர். இரண்டாவது மனைவியின் அனைத்து குழந்தைகளும் அப்போதைய மகுட இளவரசர் தங்கள் தாயை திருமணம் செய்வதற்கு முன்பு பிறந்தவர்கள். ஆனால் அவர்களது திருமணத்தால் சட்டபூர்வமானவர்கள். பட்டத்து இளவரசர் தனது இரண்டாவது மனைவியை 1996 இல் விவாகரத்து செய்த பிறகு, அவர் தனது நான்கு மகன்களையும் மறுத்துவிட்டார். இவர் மட்டுமே மன்னரின் அங்கீகரிக்கப்பட்ட மகனாவார்.
# தீபாங்கொர்ன் ராஸ்மிஜோதி

## ஆரம்பகால வாழ்க்கையும், கல்வியும்

இளவரசர் 29 ஏப்ரல் 2005 அன்று பாங்காக்கில் உள்ள சிறீராஜ் மருத்துவமனையில் பிறந்தார். 15 சூன் 2005 அன்று, மன்னர் பூமிபால் அதுல்யாதெச் இளவரசரின் பெயரை **தீபாங்கொர்ன் ராஸ்மிஜோதி என** அறிவித்தார்.  
இளவரசர் "மாட்சிமை தாங்கிய இளவரசர்" என்ற பாணியில் அறியப்பட்டார். இளவரசரின் முதல் மாதத்தைக் கொண்டாடும் விதமாக *பிரா ராட்சாபிதி சோம்போட் டியூயன் லா குயென் ஃபிரா யு* என்று அழைக்கப்படும் ஒரு அரச விழா 2005 சூன் 17 அன்று பேங்காக்கில் உள்ள அனந்தா சமகோம் சிம்மாசன அரங்கில் நடைபெற்றது.  
ஜெர்மனியின் பவேரியன் சர்வதேசப் பள்ளியில் வெளிநாட்டில் படிக்கச் செல்வதற்கு முன்பு இளவரசர் தனது கல்வியை துசித் அரண்மனையில் உள்ள சித்ரலதா பள்ளியில் தொடங்கினார்.
# தீபாங்கொர்ன் ராஸ்மிஜோதி

## அடுத்தடுத்த வரிசையில் நிலை

இளவரசர் தனது தந்தையின் வாரிசாகவும், சக்ரி வம்சத்தில் அடுத்து முடிசூட இருக்கிறார். இருப்பினும், இவரது தந்தை வச்சிரலோங்கோன் 2014 திசம்பரில் இவரது தாய் சிறீராஸ்மியை விவாகரத்துசெய்ததால், அடுத்தடுத்த வரிசையில் இவரது நிலை நிச்சயமற்றதாக இருக்கிறது. 1996 இல் வச்சிரலோங்கோன் தனது இரண்டாவது மனைவியுடனான உறவை முடித்தபோது, அவர்களுடைய நான்கு மகன்களையும் மறுத்து, அவர்கள் அரச பட்டங்களை கைவிட்டதாகக் கூறினார். இருப்பினும், அரண்மனைச் சட்டம் இவர் தனது "மாட்சிமை தாங்கிய இளவரசர்" என்ற பாணியைப் பயன்படுத்துவதற்கான உரிமையை தொடர்ந்து அங்கீகரித்தது.
# தேசியப் பாதுகாப்புப் பல்கலைக்கழகம் (இந்தியா)

**இந்திய தேசியப் பாதுகாப்புப் பல்கலைக்கழகம்** (**Indian National Defence University** (**INDU**) இந்தியாவின் அரியானா மாநிலத்தில் பினோலா எனுமிடத்தில் 200 ஏக்கர் பரப்பளவில் அமைந்த இராணுவம் தொடர்பான படிப்புகள் கற்றுக் கொடுக்கும் இந்திய அரசின் பல்கலைக்கழகம் ஆகும். இந்திய தேசிய பாதுகாப்புப் பல்கலைக்கழகச் சட்டம், 2015-இன் படி, இந்நிறுவனம் அமைக்கப்பட்டது. இப்பல்கலைக்கழகம் தில்லி-ஜெய்ப்பூர் விரைவுச் சாலையில், தில்லியிலிருந்து 65 கி.மீ. தொலைவில் அமைந்துள்ளது.  
சனவரி 2020-இல் இப்பல்கலைக்கழகத்திற்கு செல்வதற்கான சாலைகள் மற்றும் சுற்றுச் சுவர்கள் கட்டி முடிக்கப்பட்டுள்ளது. இதன் முதன்மை வளாகம் மற்றும் வகுப்பறைகள் இன்னும் கட்டி முடிக்கப்படவில்லை.
# தேசியப் பாதுகாப்புப் பல்கலைக்கழகம் (இந்தியா)

## நோக்கம்

- ஆராய்ச்சி சார்ந்த தேசிய பாதுகாப்புக் கொள்கையை ஊக்குவித்தல்
- இராணுவ கடமைகள் மற்றும் கொள்கைகள் வகுக்கும் பொறுப்புகளுக்கான அதிகாரிகளின் உயர் மட்ட தலைமையை மேம்படுத்துதல்
- பாதுகாப்பு மேலாண்மை போன்ற பாதுகாப்பு ஆய்வுகளில், அறிவியல் மற்றும் தொழில்நுட்ப உயர்கல்வியை மேம்படுத்துதல் மற்றும் பரப்புதல்.
- பல்கலைக்கழக சிந்தனையாளர்கள் கொள்கை சூத்திரங்கள் உள்ளீடுகள் வழங்குகின்றனர்.
# தேசியப் பாதுகாப்புப் பல்கலைக்கழகம் (இந்தியா)

## நிர்வாகம்

இப்பல்கலைத்தின் தலைவராக ஒரு இராணுவ அதிகாரியும், துணைத்தலைவராக ஒரு கல்வியாளரும் இருப்பார்.தன்னாட்சிப் பெற்ற இப்பல்கலைக்கழகம், இந்திய இராணுவத்தின் பல்வேறு கல்வி மற்றும் பயிற்சி நிறுவனங்களை தன்னின் உறுப்புக் கல்லூரிகளாகக் கொண்டு, பட்டங்கள் வழங்கும். இகு கற்பிக்கும் ஆசிரியர்கள் இராணுவ அதிகாரிகள் மற்றும் கல்வியாளர்கள் 1:1 விகிதத்தில் இருப்பர்.
# தேசியப் பாதுகாப்புப் பல்கலைக்கழகம் (இந்தியா)

## நிர்வாகம்

### அலகுகள்

இப்பல்கலைகழகத்தில் கீழ்கண்ட அலகுகள் செயல்படும்:  
- தொலைதூர மற்றும் திறந்த கற்றல் மையம்
- பாதுகாப்பு மேலாண்மை பள்ளி
- பாதுகாப்பு தொழில்நுட்ப பள்ளி
- தேசிய பாதுகாப்பு ஆய்வுகள் பள்ளி
# தேசியப் பாதுகாப்புப் பல்கலைக்கழகம் (இந்தியா)

## நிர்வாகம்

### இதன் உறுப்புக் கல்வி நிறுவனங்கள்

- பாதுகாப்பு மேலாண்மைக் கல்லூரி, செகந்தராபாத், தெலங்கானா
- இராணுவ அதிகாரிகளுக்கான கல்லூரி, குன்னூர், தமிழ்நாடு
- தேசியப் பாதுகாப்பு அகாதமி, புனே
- தேசியப் பாதுகாப்புக் கல்லூரி, புது தில்லி
# தேசியப் பாதுகாப்புப் பல்கலைக்கழகம் (இந்தியா)

## நிர்வாகம்

### படிப்புகள்

போர் மற்றும் அமைதிக் காலப் படிப்புகளில் மூலோபாய சிந்தனை, சீன ஆய்வுகள், யூரேசிய ஆய்வுகள், தென்கிழக்கு ஆசிய ஆய்வுகள், அண்டை நாட்டு ஆய்வுகள், சர்வதேச பாதுகாப்பு மற்றும் தேசிய பாதுகாப்பு மூலோபாயம், கடல்சார் பாதுகாப்பு ஆய்வுகள், போர்க்களம் மற்றும் இராணுவத்தை அணிவகுத்தல், இராணுவக் கூட்டு தளவாடங்கள், எதிர்-கிளர்ச்சி மற்றும் பயங்கரவாத எதிர்ப்பு மற்றும இராணுவத்திற்கு தேவையான பொருட்களை கையகப்படுத்தல் ஆகிய படிப்புகள் இப்பல்லகலைக்கழகத்தில் கற்றுத்தரப்படுகிறது.
# சிறீராஜ் மருத்துவமனை

**சிரிராஜ் மருத்துவமனை** (**Siriraj Hospital** ) என்பது தாய்லாந்தின் மிகப் பழமையானதும், மிகப்பெரிய மருத்துவமனையுமாகும். இது சாவோ பிரயா ஆற்றின் மேற்குக் கரையில் உள்ள பேங்காக்கில், தம்மசாத் பல்கலைக்கழகத்தின் தா பிரச்சன் வளாகத்திற்கு எதிரே உள்ளது. இது மகிதோல் பல்கலைக்கழக மருத்துவ பீடம் சிரிராஜ் மருத்துவமனையின் முதன்மை போதனா மருத்துவமனையாகும்.
# சிறீராஜ் மருத்துவமனை

## விளக்கம்

2,000 க்கும் மேற்பட்ட படுக்கைகள் கொண்ட திறனால் இம்மருத்துவமனைக்கு ஆண்டுக்கு மூன்று மில்லியனுக்கும் அதிகமான நோயாளிகள் வருகை தருகின்றனர். தென்கிழக்கு ஆசியாவில் மிகப்பெரியதும், பரபரப்பான மருத்துவ மையங்களில் இதுவும் ஒன்றாகும். மருத்துவப் பள்ளி ஒவ்வொரு ஆண்டும் சுமார் 250 மருத்துவ மாணவர்களையும், 100க்கும் மேற்பட்டவையும் முதுகலை உறைவிடப் பயிற்சிக்கும் ஏற்றுக்கொள்கிறது. இது தாய்லாந்தின் மிகப்பெரிய பொது மருத்துவமனையாகும். இதன் மூன்றாம் நிலை பராமரிப்புப் பிரிவு தாய்லாந்தில் உள்ள அனைத்து மருத்துவமனைகளுக்கான பரிந்துரை மையமாகும்.
# சிறீராஜ் மருத்துவமனை

## வரலாறு

உலகளாவிய வாந்திபேதி பரவிய இரண்டு ஆண்டுகளுக்குப் பிறகு, 1888 ஆம் ஆண்டில் மன்னர் சுலலாங்கொர்ன் இந்த மருத்துவமனையை நிறுவினார். மருத்துவமனை திறப்பதற்கு ஒரு வருடம் முன்னதாக வயிற்றுப்போக்கு காரணமாக இறந்த மன்னரின் 18 மாத மகன் இளவரசர் சிறிராஜ் காகுதாபந்த் நினைவாக இம்மருத்துவமனைக்கு அவரது பெயரிடப்பட்டது. மருத்துவப் பள்ளி இரண்டு ஆண்டுகளுக்குப் பிறகு 1890 இல் நிறுவப்பட்டது.  
இளவரசர் தீபாங்கோர்ன் ராஸ்மிஜோதியும் இங்கு பிறந்தார்.  
மருத்துவமனை செப்டம்பர் 2009 முதல் ஆகத்து 2013 வரை தாய்லாந்தின் மறைந்த மன்னர் பூமிபால் அதுல்யாதெச்சின் இல்லமாக இருந்தது. அவர் சுவாசக் கோளாறுக்கு சிகிச்சைக்காக மருத்துவமனையில் நுழைந்தார். அக்டோபர் 2014 இல் மன்னர் பூமிபால் இங்கு பித்தப்பை அறுவை சிகிச்சை செய்தார். அவர் 13 அக்டோபர் 2016 அன்று இறந்தார்.
# சிறீராஜ் மருத்துவமனை

## அருங்காட்சியகங்கள்

இம்மருத்துவமனையில் ஏழு மருத்துவ அருங்காட்சியகங்கள் உள்ளன. அவை சிறீராஜ் பிமுக்ஸ்தான் அருங்காட்சியகம், எல்லிஸ் நோயியல் அருங்காட்சியகம், காங்க்டன்ஸ் உடற்கூறியல் அருங்காட்சியகம், சாங்க்கிரான் நியோம்சன் தடயவியல் மருத்துவ அருங்காட்சியகம், ஒட்டுண்ணி அருங்காட்சியகம், ராணி அன்னை சிறிகித் அருங்காட்சியகம் மற்றும் சூட் சாங்விச்சியன் வரலாற்றுக்கு முந்தைய அருங்காட்சியக ஆய்வகம் ஆகியன.  
நிரந்தர கண்காட்சிகளில் உடற்கூற்றியல், நோயியல், பிறவிக் கோளாறுகள், நச்சியியல், தாய் பாரம்பரிய மருத்துவத்தின் நுட்பங்கள் மற்றும் தடயவியல் நோயியல் பற்றிய பிரிவுகள் ஆகியவையும் அடங்கும் . 2008 ஆம் ஆண்டில், தற்காலிக கண்காட்சியில் 2004 சுனாமியின் போது இம்மருத்துவமனையின் பங்கு இடம்பெற்றது. சுனாமி யானது தாய்லாந்து, அந்தமான் கடற்கரை மேலும், பிற நாடுகளில் பேரழிவிற்கு உட்படுத்தியது. சமீபத்திய அருங்காட்சியகம் சிரிராஜ் பிமுக்ஸ்தான் அருங்காட்சியகம், இது 2013 ஆம் ஆண்டின் தொடக்கத்தில் திறக்கப்பட்டது. சிரிராஜின் புதிதாக திறக்கப்பட்ட தனியார் துணை நிறுவனமான சிரிராஜ் பியாமஹராஜ்கருன் மருத்துவமனைக்கு அடுத்தபடியாக, பழைய பாங்காக் நொய் ரயில் நிலையத்தின் புதுப்பிக்கப்பட்ட விண்டேஜ் கட்டிடக்கலையில் இந்த அருங்காட்சியகம் அமைந்துள்ளது. இந்த அருங்காட்சியகம் பாரம்பரிய மருத்துவத்திலிருந்து நவீன காலம் வரை தாய்லாந்தில் மருத்துவ வரலாற்றைக் காட்சிப்படுத்துகிறது. மேலும் அருங்காட்சியகமும், மருத்துவமனையும் அமைந்துள்ள பாங்காக் நொய் பகுதியின் வரலாற்றையும் உள்ளடக்கியது.
# சிறிராஜ் காகுதாபந்த்

**இளவரசர் சிறீராஜ் காகுதாபந்த்** (**Prince Siriraj Kakudhabhand) (**27 நவம்பர் 1885 - 31 மே 1887) இவர் சியாம் இளவரசர் ஆவார் (பின்னர் தாய்லாந்து என ஆனது ). சியாமிய அரசக் குடும்பத்தில் உறுப்பினராக இருந்த இவர், மன்னர் சுலலாங்கொர்ன், ராணி சாவோபா போங்ஸ்ரி ஆகியோரின் மகனாவார்.  
சிரீராஜ் மருத்துவமனைக்கு இவரது பெயரிடப்பட்டது. இவர் சுலலாங்கொர்ன் மன்னரின் 53 வது குழந்தையும், ராணி சாவோபா போங்ஸ்ரியின் ஐந்தாவது குழந்தையும் ஆவார்.
# தினசெய்தி

**தினசெய்தி ** ( *Dinaseithi*) இந்தியாவின் தமிழகத்திலிருந்து வெளிவரும் தமிழ் நாளிதழ்களில் ஒன்றாகும். இந்த செய்தித்தாள், 1959 இல் சுதந்திர போராட்ட வீரரும், முன்னாள் நாடாளுமன்ற உறுப்பினருமான கே. டி. கோசல்ராமால் புரசைவாக்கம், சென்னையில் தொடங்கப்பட்டது. சென்னை, கோவை, மதுரை, திருச்சி, நெல்லை,தர்மபுரி, நாகப்பட்டினம் ஆகிய ஏழு இடங்களில் இருந்து பதிப்புகள் வெளிவருகின்றன  
இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.
# லட்சுமி காந்தம்மா

**லட்சுமி காந்தம்மா** (, பிறப்பு: 01 அகத்து 1924 - இறப்பு :13 டிசம்பர் 2007 ) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு முதல் 1977 ஆம் ஆண்டு வரை கம்மம் மக்களவைத் தொகுதியிலிருந்து மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டார்.முன்னாள் பிரதமர் நரசிம்ம ராவ்வின் நெருக்கிய நண்பராக இருந்தவர்
# 1921 (2018 திரைப்படம்)

**1921** இது 2018 ஆம் ஆண்டு வெளியான ஓர் இந்தி திரைப்படம் ஆகும். இந்த திரைப்படத்தை விக்ரம் பட் தயாரித்து இயக்கினார். இந்த திரைப்படத்தில் சாரீன் கான் மற்றும் கரண் குந்த்ரா ஆகியோர் முக்கியக் கதாபாத்திரத்தில் நடித்தனர். இந்த திரைப்படம் 12 ஜனவரி 2018 அன்று வெளியிடப்பட்டது.இந்த திரைப்படம் சராசரி வசூல் செய்ததாக அறிவிக்கப்பட்டது.
# 1921 (2018 திரைப்படம்)

## நடிகர்கள்

- சாரீன் கான் ரோஜாவாக
- கரண் குந்த்ரா ஆயுஸ்யாக
- நிதி சித்ராகர்
- சோனியா ஆம்ஸ்ட்ராங்
- மைக்கேல் எட்வர்ட்ஸ் ரிச்சர்டாக
- விக்ரம் பட்
# 1921 (2018 திரைப்படம்)

## தயாரிப்பு

படத்தின் அதிகாரப்பூர்வ அறிவிப்பு சூன் 2016இல் அறிவிக்கப்பட்டது.இதில் படத்தின் தலைப்பு 1921 என்று அறிவிக்கப்பட்டது.
# 1921 (2018 திரைப்படம்)

## தயாரிப்பு

### நடிப்பு

இந்த திரைப்படத்தில் சாரீன் கான் நடிக்க வைக்க தயாரிப்பாளர்கள் முடிவு செய்தனர்.
# சிறீராஸ்மி சுவாதி

**சிறீராஸ்மி சுவாதி** (Srirasmi Suwadee) (பிறப்பு 9 திசம்பர் 1971), இவர் தாய்லாந்தின் முன்னாள் இளவரசியான இவர் பட்டத்து இளவரசரின் மனையாவார். தாய்லாந்தின் அரச குடும்பத்தின் முன்னாள் உறுப்பினரான இவர், பிப்ரவரி 2001 முதல் திசம்பர் 2014 வரை அப்போதைய பட்டத்து இளவரசர் மகா வச்சிரலோங்கோர்னின் (பத்தாம் ராமா ) மூன்றாவது மனைவியாக இருந்தார்.
# சிறீராஸ்மி சுவாதி

## ஆரம்ப கால வாழ்க்கை

இவர் சமுத் சாங்க்கிராம் மாகாணத்தில் ஒரு சாதாரணமான குடும்பத்தில் பிறந்தார். அபிருஜ், வாந்தனி சுவாதி ஆகியோருக்கு பிறந்த நான்கு குழந்தைகளில் மூன்றாவது குழந்தையான இவரது தாயின் பக்கத்திலிருந்து மோன் வம்சாவளியைச் சேர்ந்தவரவார்.  
இவர் பாங்காக் வணிகக் கல்லூரியில் பயின்றார், 1993 இல், 22 வயதில், வச்ரலோங்கோர்னின் அலுவலகத்தில் " அந்தரங்க காரியதரியாக" நுழைந்தார். இவர் 1997 இல் சுகோதாய் தமதிராத் திறந்வெளி பல்கலைக்கழகத்தில் சேர்ந்தார். மேலும், 2002 இல் மேலாண்மை அறிவியலில் இளநிலைப் பட்டம் பெற்றார். வச்ரலோங்கோர்ன் தனிப்பட்ட முறையில் இவரது சான்றிதழை இவருக்கு வழங்கினார். 2007 ஆம் ஆண்டில், கசெட்சார்ட் பல்கலைக்கழகத்தில் குடும்பமும், குழந்தை மேம்பாடும் என்ற பாடத்தில் முதுகலை அறிவியல் பட்டம் பெற்றார்.
# சிறீராஸ்மி சுவாதி

## திருமணமும் குடும்பமும்

தாய்லாந்தின் பட்டத்து இளவரசரை 10 பிப்ரவரி 2001 அன்று இளவரசரின் நொந்தபுரி அரண்மனையில் ஒரு தனிப்பட்ட விழாவில் மணந்தார். சிறிது காலம் கழித்து இந்த நிகழ்வு குறித்து பொதுமக்களுக்கு அறிவிக்கப்பட்டது. இதற்கு முன்னர் இரண்டு முறை திருமணம் செய்து கொண்ட இளவரசர் தனது முந்தைய மனைவிகளுடன் குழந்தைகளைப் பெற்றவராவார். தனது வாழ்க்கை முழுமையடைய வேண்டும் என்ற நோக்கத்தில் "எனக்கு இப்போது 50 வயது, எனக்கு ஒரு முழுமையான குடும்பம் இருக்க வேண்டும் என்று நினைக்கிறேன்" என்று கூறினார்.  
இவர், தாய்ப்பாலூட்டலை ஊக்குவிக்கும் "சாய் யாய் ரக் சக் மே சு லுக்" (தாயிடமிருந்து குழந்தைகளுக்கு அன்பும் கவனிப்பும்) பிரச்சாரத்தைத் தொடங்கினார். பிரச்சாரத்தில் இவரது மகனின் படங்களும் இடம் பெற்றன.  
நவம்பர் 2009 இல், இளவரசரின் செல்லப் பிராணியான பூபூ என்ற நாயின் பிறந்தநாளைக் கொண்டாடும் ஒரு நிகச்சியில் வச்ரலோங்கோர்னும், மேலாடை இல்லாத இவரும் இருக்கும் ஒரு காணொளி வெளியிடப்பட்டது. இது தம்பதியினரின் மோசமான வாழ்க்கை முறையை குறிப்பதாக ஊடகங்கள் செய்தி வெளியிட்டன.
# சிறீராஸ்மி சுவாதி

## விவாகரத்தும் தலைப்பு இழத்தலும்

இவரது குடும்பத்தினரின் அரச பெயரை நீக்குமாறு கேட்டு ஒரு கடிதம் உள்துறை அமைச்சகத்திற்கு 2014 நவம்பரில் அனுப்பப்பட்டது. இவரது உறவினர்கள் ஏழு பேருக்கு எதிரான ஊழல் குற்றச்சாட்டுகளுக்கு பின்னர் இவரது கணவர் பட்டத்து இளவரசர் வச்ராலாங்கோர்ன் இந்த கடிதத்தை அனுப்பினார். 11திசம்பர் 2014 அன்று, தாய் பேரரசின் அரசாங்க வர்த்தமானி, மறைமுகமாக இவரது குடும்பத்துடன் தொடர்புடைய ஊழல் விவகாரங்கள் காரணமாக இவர் தனது அரச பட்டத்தை கைவிட்டதாக அறிவித்தது. இவருக்கு 200 மில்லியன் பாட் (6 மில்லியன் அமெரிக்க டாலர்) தொகையை இவரது கணவர் வச்ரலோங்கோர்ன் வழங்கினார். நிதி அமைச்சகத்தால் உறுதிப்படுத்தப்பட்டபடி, அரசரின் சொத்து பணியகத்திலிருந்து பணம் செலுத்தப்பட்டது.  
விவாகரத்து செய்த பின்னர், இவரது தந்தை அபிருஜ் சுவாதியும், தாய் வாந்தனியும் அரசுக்கு எதிரான குற்றமச்சாட்டு காரணமாக கைது செய்யப்பட்டனர். 12 ஆண்டுகளுக்கு முன்னர் இருவரும் தங்கள் அரச தொடர்பை தவறாக பயன்படுத்தியதாக ஒப்புக்கொண்டனர். மோசடி குற்றச்சாட்டில் சிறையில் அடைக்கப்பட்டனர். இருவருக்கும் ஐந்து ஆண்டுகள் சிறைத்தண்டனை விதிக்கப்பட்டது. பின்னர், இது இரண்டரை ஆண்டுகளாக குறைக்கப்பட்டது.
# அஜ்மீர் இராணுவப் பள்ளி

**அஜ்மீர் இராஷ்டிரிய இராணுவப் பள்ளி** (**Rashtriya Military School**) **– Ajmer** (formerly **King George’s Royal Indian Military School**), இந்தியாவின் இராஜஸ்தான் மாநிலத்தின் அஜ்மீர் நகரத்தில் 1930-இல் நிறுவப்பட்டது.  
இந்திய அரசின் பாதுகாப்புத் துறையின் கீழ் செயல்படும் இப்பள்ளி இந்திய இராணுவ அதிகாரியால் நிர்வகிக்கப்படுகிறது. இப்பள்ளியின் மாணவர்கள் சேர்க்கையில் இராணுவத்தினர், முன்னாள் இராணுவத்தினர் மற்றும் போரில்/எல்லை மோதல்களில் இறந்த இராணுவத்தினரின் குழந்தைகளுக்கு முன்னுரிமை வழங்கப்படுகிறது.இப்பள்ளியில் சேர்வதற்கு உடற்தகுதியுடன், பொது நுழைத்தேர்வும் நடத்தப்படுகிறது.  
இது உண்டு உறைவிடக் கல்வி நிலையம் ஆகும். இந்திய அரசின் பாதுகாப்புத் துறையின் கீழ் இயங்கும் இப்பள்ளியில் ஆண் மாணவர்களுக்கு மட்டும் 6-ஆம் வகுப்பு முதல் +2 வரை நடுவண் இடைநிலைக் கல்வியுடன், இராணுவக் கல்வியும், பயிற்சியும் வழங்கப்படுகிறது.
# அஜ்மீர் இராணுவப் பள்ளி

## இதனையும் காண்க

- பெங்களூரு இராணுவப் பள்ளி
- பெல்காம் இராணுவப் பள்ளி
- தோல்பூர் இராணுவப் பள்ளி
- சைல் இராணுவப் பள்ளி
- சைனிக் பள்ளிகள்
# மேற்கு ஆப்பிரிக்கக் கடற்குதிரை

| <div>பாதுகாப்பு நிலை</div> |  |
| --- | --- |
| <div>  
அழிவாய்ப்பு இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | ஆக்டினோப்டெரிஜி |
| வரிசை: | சைனோத்திபார்ம்ஸ் |
| குடும்பம்: | Syngnathidae |
| பேரினம்: | *ஹிப்போகாம்பஸ்* |
| சிற்றினம்: | <div>***H.&nbsp;அல்கிரிகஸ்***</div> |
| **<span>*ஹிப்போகாம்பஸ் அல்கிரிகஸ்*</span>**  
<div>Kaup, 1856</div> |  |
| வேறு பெயர்கள் |  |
| * *Hippocampus deanei* <small>Duméril, 1857</small>
* *Hippocampus kaupii* <small>Duméril, 1870</small>
* *Hippocampus punctulatus* <small>Kaup, 1856</small> | } |  
**மேற்கு ஆபிரிக்கக் கடற் குதிரை** (*ஹிப்போகாம்பஸ் அல்கிரிகஸ்*=*Hippocampus algiricus* ) என்பது சைனாத்திடே (கடற்குதிரை மற்றும் கடல் கொவிஞ்சி) குடும்பத்தில் உள்ள மீன் வகைகளுள் ஒன்று. இது கிழக்கு மத்திய அட்லாண்டிக் பெருங்கடலில் அங்கோலா, பெனின், ஐவரி கோஸ்ட், காம்பியா, கானா, கினியா, லைபீரியா, நைஜீரியா, சாவோ டோமே மற்றும் பிரின்சிப், செனகல் மற்றும் சியரா லியோன் மற்றும் கேனரி தீவுகளில் காணப்படுகிறது. அல்ஜீரியாவிலிருந்து எந்தக் கடல் குதிரை குறித்து எந்த பதிவும் இல்லை என்றாலும் கைசினாட், இது 1850ல் பீஜாயாவிலிருந்து சேகரிக்கப்பட்டிருக்கலாம் என்றும், ஆனால் தவறான இடம் கொடுக்கப்பட்டதாகக் கூறுகிறார்.  
பாதுகாப்பிற்காகப் பல முயற்சிகள் மேற்கொள்ளப்பட்ட போதிலும் கடற்குதிரைகள் குறித்த குறைவான தகவல்களே உள்ளன. வடகிழக்கு அட்லாண்டிக் பெருங்கடலில் அமைந்துள்ள கிரான் கனேரியா தீவிலிருந்து மேற்கு ஆப்பிரிக்கக் கடற்குதிரை குறித்த முதல் பதிவு வெளியிடப்பட்டன. மேற்கு ஆப்பிரிக்கக் கடற்குதிரை என்பது கேனரி தீவுகளில் பதிவு செய்யப்பட்ட ஒரே ஒரு கடற்குதிரை இனமாகும்.  
இந்த கடற்குதிரையானது முதன்முதலில் 2010ல் காணொளிப் பதிவு செய்யப்பட்டது. இது மேற்கு ஆப்பிரிக்காவின் வளர்ந்து வரும் கடற்குதிரை வர்த்தகம் குறித்த இலண்டன் இம்பீரியல் கல்லூரி மற்றும் லண்டன் விலங்கியல் சங்கம் (இசட்எஸ்எல்) இடையிலான கூட்டுத் திட்டத்தின் கீழ் செயல்படுத்தப்பட்டது. சீனாவின் பாரம்பரிய மருத்துவ பயன்பாட்டிற்காக ஏற்றுமதி செய்யப்படும் கடல் குதிரைகளின் எண்ணிக்கை கடந்த சில ஆண்டுகளில் அதிகரித்து இது ஆண்டு ஒன்றிற்கு 600,000 கடற்குதிரைகளாக அதிகரித்துள்ளது. இதனுடைய எண்ணிக்கை, வாழ்விடம் அல்லது வாழ்க்கைச் சுழற்சி குறித்து எந்த தகவலும் இல்லை என்பது குறித்து அறிவியலாளர்கள் வருத்தம் தெரிவிக்கின்றனர்.  
டாக்டர் அமண்டா வின்சென்ட் இயக்குநராகச் செயல்பட்ட கடற்குதிரை திட்டத்தின் காரணமாக, 2002ஆம் ஆண்டில் கடற் வணிகத்திற்கான சர்வதேச வர்த்தக கட்டுப்பாடுகளை ஏற்றுக்கொண்ட ஆபத்தான உயிரினங்களின் வர்த்தகத்திற்கான மாநாடு (CITES) கடற்குதிரை வணிகத்திற்குக் கட்டுப்பாடுகளை விதித்தது.
# பெங்களூரு இராணுவப் பள்ளி

**இராஷ்டிரிய இராணுவப் பள்ளி** (**Rashtriya Military School Bangalore**) இந்தியாவின் கர்நாடகா மாநிலத் தலைநகரம் பெங்களூருவில் அமைந்த உண்டு, உறைவிடப் பள்ளி ஆகும். இது 1 ஆகஸ்டு 1946-இல் நிறுவப்பட்டது. இது போன்ற இராணுவப் பள்ளிகள் இந்தியாவில் ஐந்து உள்ளது.  
கர்நாடகா, கேரளா மற்றும் கோவா பகுதிகளுக்கான இராணுவக் கட்டளை அதிகாரியே இப்பள்ளியின் தலைமை நிர்வாகி ஆவார். மாணவர்களை பயிற்றுவித்தப்பதற்கு இப்பள்ளிக்கு ஆசிரியர்களும், முதல்வரும் உள்ளனர்.
# பெங்களூரு இராணுவப் பள்ளி

## மாணவர் சேர்க்கை

10 முதல் 11 வயதிற்குட்பட்ட ஆண் குழந்தைகள் பொது நுழைவுத் தேர்வு, உடல் தகுதி, மருத்துவப் பரிசோதனை மற்றும் நேர்காணல் மூலம் 6-ஆம் வகுப்பில் மாணவர்கள் சேர்க்கப்படுகின்றனர். +2 வகுப்பில் சேர்வதற்கு 10-ஆம் வகுப்புத் தேர்வில் எடுத்த மதிப்பெண்கள் கணக்கில் எடுத்துக் கொள்ளப்படுகிறது.